b'\n_START_ARTICLE_\nUTC+07:30\n_START_PARAGRAPH_\nUTC+07:30 je \xc4\x8dasovni pas z zamikom +7 ur in 30 minut glede na univerzalni koordinirani \xc4\x8das (UTC). Trenutno tega \xc4\x8dasovnega pasu ne uporablja nobeno ozemlje na svetu._NEWLINE_V preteklosti so se po zamiku +07:30 ravnali v zahodni Maleziji in Singapurju. Zahodni del Malezije na Malajskem polotoku je bil v tem \xc4\x8dasovnem pasu do 1. januarja 1982, ko je presko\xc4\x8dil na UTC+08:00 za uskladitev z vzhodnim delom dr\xc5\xbeave na otoku Borneo. Za poenostavitev poslovanja in potovanja je temu sledil Singapur. Singapur je bil izvzet iz UTC+07:30 tudi v \xc4\x8dasu japonske okupacije med drugo svetovno vojno, ko so okupacijske oblasti poenotile \xc4\x8dasovne pasove vseh osvojenih ozemelj v tem delu Azije na tokijski standardni \xc4\x8das (UTC+09:00).'